open-index/open-wikipedia-markdown huggingface dataset:
Գատաչկո (դաշտ)

**Գատաչկո պոլե** (), կարստային դաշտ Բոսնիա և Հերցեգովինայի անկլավ հանդիսացող Սերբական Հանրապետության Գաչկո համայնքի տարածքում՝ Բելաշնիցա և Լեբրշնիկ լեռնաշղթաների միջև։ Ունի մոտավորապես 24 կիլոմետր երկարություն, 3,6 կիլոմետր լայնություն, մակերեսը՝ 57–60&nbsp;km2: Ծովի մակերևույթից բարձրությունը 930-ից 1000 մետր է։ Դաշտը հատում են Գրաչանիցա և Մուշնիցա գետերը։ Այնտեղ գտնվող ամենամեծ բնակավայրը Գացկոն է։ Բնակչության միջին խտությունը՝ 62 մարդ/կմ2։ Բնակիչների հիմնական զբաղմունքը հողագործությունն ու անասնապահությունն է։ Դաշտի մերձակայքում է գտնվում Սուտեսկա ազգային պարկը։

Ունի ծովամերձ տարածքներին բնորոշ կլիմա։ Միջին տարեկան ջերմաստիճանը՝ 8&nbsp;°C: Տարվա ամենաշոգ ամիսը հուլիսն է  (միջին ջերմաստիճանը՝ 20&nbsp;°C), ամենացուրտը՝ հունվարը  (-5&nbsp;°C), ամենախոնավը՝ փետրվարը (տեղումների միջին քանակությունը՝ 281 մմ), ամենաչորը՝ օգոստոսը (73 մմ)։

Դաշտում հայտնաբերվել են ածխի մեծ պաշարներ, որոնք օգտագործվում են Գացկոյի ջերմաէլեկտրակայանն աշխատեցնելու համար։

## Ծանոթագրություններ

## Արտաքին հղումներ
*
*Safet HadžiMuhamedović (2018) *[http://www.berghahnbooks.com/title/HadziMuhamedovicWaiting Waiting for Elijah: Time and Encounter in a Bosnian Landscape]*. New York and Oxford: Berghahn Books.

Կատեգորիա:Բնօրինակում անաղբյուր հոդվածներ
Կատեգորիա:Բոսնիա և Հերցեգովինայի աշխարհագրություն
Կատեգորիա:Դաշտեր
Կատեգորիա:Սերբական Հանրապետություն
Հեղափոխության հուշարձան (Կոզարա)

290px|մինի|Զոհված պարտիզանների անուններով պարիսպը
**Հեղափոխության հուշարձան**  (), Երկրորդ համաշխարհային պատերազմի զոհերի հիշատակին նվիրված հուշահամալիր՝ կանգնեցված Բոսնիա և Հերցեգովինայում՝ Կոզարա լեռնաշղթայի բարձր գագաթներից մեկի՝ Մրակովիցայի վրա։ Կոզարայի սարերում 1942 թվականի հունիս-հուլիս ամիսներին Հարավսլավիայի ազատագրման ժողովրդական բանակի պարտիզանական մի ջոկատ պաշտպանական համառ ու անձնուրաց մարտեր է մղել իրեն շրջապատած և տասնապատիկ գերազանցող գերմանացի ֆաշիստներից, խորվաթ ուստաշներից, հունգարացիներից կազմված զորքերի դեմ։ Զոհվել են ոչ միայն հազարավոր պարտիզաններ, այլև նրանց մոտ ապաստանած տասնյակ հազարավոր սերբ խաղաղ բնակիչներ։ Կոզարայի պաշտպանությունը Սոցիալիստական Հարավսլավիայի պատմության մեջ է մտել որպես հակաֆաշիստական Դիմադրության շարժման փառավոր էջերից մեկը։

Հուշահամալիրի կառուցուցման սկիզբը դրվել է 1969 թվականին ստեղծագործական մրցույթի հայտարարմամբ։ Հաղթող է ճանաչվել քանդակագործ Դուշան Ջամոնյայի նախագիծը, որը վերջնական մարմնավորում է ստացել 1972 թվականին։ Հեղինակն իր աշխատանքը բնորոշել է որպես լույսի ու խավարի պայքարի մարմնացում։

Հուշահամալիրի կենտրոնական բաղադրիչը հանդիսացող կոթողը կազմված է գլանաձև դասավորված բետոնե ուղղահայաց քսան տարրերից, որոնցից ամենամեծն ունի 34 մետր բարձրություն։ Այդ տարրերը խումբ առ խումբ իրենց տեսքով ու դասավորությամբ արտացոլում են կյանքը, մահը, ոսոխի ագրեսիան ու հալածանքը։

Կոթողի շուրջը պարիսպ է բարձրացված, որի վրա արձանագրված են զոհված 9864 պարտիզանների անունները։

Հուշահամալիրի կառուցման համար անհրաժեշտ գումարը ձեռք է բերվել հանգանակությամբ, որին, ըստ հարավսլավական զանգվածային լրատվամիջոցների հրապարակած տվյալների, մասնակցել են կես միլիոնից ավելի մարդ և հազարից ավելի կազմակերպություններ։

Հուշահամալիրն ավարտուն տեսքով պատկերվել է հարավսլավական թղթադրամների վրա, այն դարձել է հասարակական մեծ միջոցառումների անցկացման վայր, զբոսաշրջային տեսարժանություն։ Հանց միայն առաջին տասնամյակում՝ 1972-1982 թվականներին այցելուների թիվն անցել է ինը միլիոնից։ 1980-ական և 1990-ական թվականների սահմանագծին հուշահամալիրը դարձել է Հարավսլավիայի վարչապետ Անտե Մարկովիչի քաղաքական կուսակցության հանդիսավոր հիմնադրման և նրա օգտին քարոզարշավի կազմակերպման վայր։

Բոսնիական պատերազմի ավարտից հետո հուշահամալիրը, ինչպեսև ամբողջ Կոզարա լեռնաշղթան, անցել է Սերբական Հանրապետությանը, և նրա իմաստն ու նշանակությունը փոփոխություն են կրել. համալիրի թանգարանի ցուցասրահում սկզբնապես ներկայացված ցուցադրանքը փոխարինվել է նորով, որը կրում է «Սերբերի դեմ իրագործված երեք ցեղասպանություն» խորագիրը։

## Ծանոթագրություններ

## Արտաքին հղումներ
* 
* Spomenik Database - Kozara historic & informational resource

Կատեգորիա:Բոսնիա և Հերցեգովինայի արվեստ
Կատեգորիա:Սերբական Հանրապետություն
Կատեգորիա:Տեսարժան վայրեր
Կատեգորիա:Հուշահամալիրներ
Կատեգորիա:1972 կառուցումն ավարտված շենքեր և կառույցներ
SketchUp

**SketchUp**, ծրագրային ապահովում եռաչափ դիզայնի և ճարտարապետական ձևավորման համար։ Հիմնականում օգտագործվում է բնակելի շենքերի, կահույքի, ինտերիերի մոդելավորման համար։ Կան աստիճանների նախագծման գործիքներ, էլեկտրական լարեր, սանտեխնիկա և սարքավորումներ։ Սակայն դրա հիման վրա շատ ավելի մեծ նախագծեր կան։ Օրինակ, SketchUp-ում ստեղծվել է Կրասնոյարսկ քաղաքի եռաչափ մոդելը գեոդատով։ 2006 թվականի մարտին SketchUp-ը ձեռք բերվեց Google-ի կողմից՝ @Last Software կոչվող փոքր ընկերության հետ միասին։ 2012 թվականի ապրիլին Google-ը չբացահայտված գումարով վաճառեց SketchUp-ը Trimble Navigation-ին։ Ծրագրի երկու տարբերակ կա՝ անվճար ոչ առևտրային օգտագործման համար, SketchUp Make սահմանափակ ֆունկցիոնալությամբ (հիմնականում այլ ձևաչափեր արտահանելու առումով) և վճարովի SketchUp Pro:

## Պատմություն
SketchUp-ը մշակվել է @Last Software ընկերության կողմից, որը համահիմնադրվել է 1999 թվականին Բրեդ Շելի և Ջո Էշի կողմից։ SketchUp-ը ստեղծվել է 2000 թվականի օգոստոսին որպես 3D բովանդակության ստեղծման գործիք և նախատեսված էր որպես ծրագրային ծրագիր դիզայնի մասնագետների համար։ Ծրագիրը 2000 թվականին իր առաջին առևտրային ցուցահանդեսում արժանացավ Համայնքի ընտրության մրցանակի։ SketchUp-ի macOS-ի առաջին թողարկումը 2002 թվականին Macworld-ում արժանացավ «Լավագույն շոուի» մրցանակին։

## Ծանոթագրություններ
Գաբրիել Յուրկիչ

**Գաբրիել Յուրկիչ** (. ),  բոսնիացի նկարիչ։

## Կենսագրություն
Ծնվել է 1886 թվականի մարտի 24-ին Լիվնոյում։ Ծննդավայրում տարրական դպրոցն ավարտելուց հետո հաճախել է առևտրական դպրոց։ 1902-1905 թվականներին սովորել է Սարաևոյի միջնակարգ տեխնիկական դպրոցի շինարարական ֆակուլտետում, 1907-1908 թվականներին ուսանել Զագրեբի արվեստների ու արհեստների ժամանակավոր դպրոցում, 1908-1909 թվականներին՝ Վիեննայի գեղարվեստի ակադեմիայում, որտեղ Յուրկիչին միանգամից փոխադրել են կերպարվեստի ընդհանուր ֆակուլտետի չորրորդ կուրս։ 1909-1911 թվականներին հաճախել է Կազիմիր Պոխվալսկու հատուկ դասընթացներին, խորացել Բոսնիայի արվեստագիտության պատմության մեջ։ Վերադարձել է Սարաևո, որտեղ էլ 1911 թվականին կազմակերպվել է նրա առաջին անհատական ցուցահանդեսը։ Մոտ կես դար Սարաևոյում ապրելուց ու ստեղծագործելուց հետո կնոջ՝ կաթոլիկ ճանաչված գրող Շտեֆանյայի հետ տեղափոխվել է հայրենի Լիվնո, աշխատել Գորիցեի ֆրանցիսկյան վանքի համեստ արվեստանոցում։ Այդ վանքին էլ կտակել է իր աշխատանքները։

## Ստեղծագործություններ
Սկզբից ևեթ Յուրկիչի կտավները ներթափանցված են եղել հեզությամբ ու քնարականությամբ։ Նրան բնութագրել են որպես 1911—1921 թվականների ականավոր դեմքերից մեկի։ Այդ ժամանակաշրջանում նա վրձնել է ռոմանտիկ ոգեշնչումով հագեցած բնապատկերներ։ Ապա ստեղծել է հիանալի դիմանկարներ, որոնցում կարողացել է վարպետորեն արտացոլել իր հերոսների ներաշխարհը։ 20-ական թվականներից Յուրկիչն ազատվել է ակադեմիական կողմնորոշումից, անցում կատարել իմպրեսիոնիզմին, կիրառել պուանտիլիստական տեխնիկան և իր կտավներն ավելի շատ ողողել լույսով։

## Հիշատակ
* Լիվնոյում կա Յուրկիչի ստեղծագործությանը նվիրված պատկերասրահ, իսկ նրա լուսանկարներն էլ ներկայացված են Զագրեբի ժամանակակից արվեստի թանգարանում։
* 1993 թվականին թողարկվել է Գաբրիել Յուրկիչի դիմապատկերով փոստային դրոշմանիշ։
* Խորվաթ արվեստի պատմաբան Իվանկա Ռեբերսը գրել է Յուրկիչի կյանքի ու ստեղծագործության լուսաբանմանը նվիրված մենագրություն։

## Ծանոթագրություններ

## Արտաքին հղումներ
* Galerija Kaptol 
* Galerija Mona Lisa 
* Matica Hrvatska – Članak u Vijencu, 2005. 

Կատեգորիա:20-րդ դարի նկարիչներ
Կատեգորիա:Բնանկարիչներ
Կատեգորիա:Բոսնիա և Հերցեգովինայի արվեստ
Կատեգորիա:Բոսնիացի նկարիչներ
Կատեգորիա:Դիմանկարիչներ
Կատեգորիա:Խորվաթ նկարիչներ
Կատեգորիա:Վիեննայի գեղարվեստի ակադեմիայի շրջանավարտներ
Հասան Որոտնեցի

**Հասան Որոտնեցի** (), հայ իշխան Օրբելյանների իշխանությունում, Որոտնաբերդի տեր, Իվանե իշխանի և Սյունյաց մետրոպոլիտ Սարգիս արքեպիսկոպոսի հայրը, Հովհան Որոտնեցու պապը։

## Կենսագրություն
[thumb|350px|Որոտանի իշխանության կենտրոն [Որոտնաբերդը։]]
Հասան իշխանը ապրել է 13-րդ դարում։ Կինն է Վախախ Որոտնեցին, որդիներն են՝ իշխան Իվանե Որոտնեցին և Սյունյաց մետրոպոլիտ Սարգիս արքեպիսկոպոսը։ Միջնադարյան հայտնի աստվածաբան, փիլիսոփա, մանկավարժ Հովհան Որոտնեցու պապն է։

### Տոհմաբանություն
Ստորև ներկայացված է Հասան Որոտնեցու տոհմաբանությունը․

## Ծանոթագրություններ

Կատեգորիա:Որոտնեցիներ
Կատեգորիա:Հայ իշխաններ
Կատեգորիա:Որոտանի իշխաններ
Բռնցքամարտի Եվրոպայի առաջնություն 2022

**Բռնցքամարտի Եվրոպայի առաջնություն 2022**, անցկացվել է 2022 թվականի մայիսի 23-ից 30-ը Հայաստանի մայրաքաղաք Երևանում։

### Մեդալակիրներ

### Մեդալներ

## Մասնակից երկրներ
Առաջնությանը մասնակցել են 219 բռնցքամարտիկ 39 երկրներից.

## Ծանոթագրություններ

## Արտաքին հղումներ
*  Draw - European Championships 2022

Կատեգորիա:2022 բռնցքամարտում
Կատեգորիա:Սպորտը Երևանում
Կատեգորիա:Բռնցքամարտը Հայաստանում
Ֆելիքս Յանևիչ

**Ֆելիքս Յանևիչ** (, ), ազգությամբ լեհ բրիտանացի ջութակահար և կոմպոզիտոր։

## Կենսագրություն
Ըստ որոշ աղբյուրների Ֆելիքս Յանևիչը սովորել է Ջովանի Ջորնովիչիի մոտ։  1777-1784 թվականներին եղել է Լեհաստանի թագավոր Ստանիսլավ Օգոստոս Պոնյատովսկիի պալատական երգչախմբի ջութակահարը։ 1785 թվականին հանդես է եկել Վիեննայում, որտեղ ծանոթացել է Յոզեֆ Հայդնի և Վոլֆգանգ Ամադեուս Մոցարտի հետ։

1787-1790 թվականներին Յանևիչն ապրել է Փարիզում, որտեղ հաջողությամբ ունեցել է համերգներ։ Հեղափոխական իրադարձությունների սկզբին նա տեղափոխվել է Մեծ Բրիտանիա, որտեղ անցկացրել է իր կյանքի մնացած մասը։ Նա սկզբում հաստատվել է Լոնդոնում՝ հանդես գալով որպես մենակատար, այդ թվում՝ 1794 թվականին Հայդնի լոնդոնյան հյուրախաղերի ժամանակ։ 1800 թվականին նա հաստատվել է Լիվերպուլում, որտեղ հիմնել է երաժշտական հրատարակչություն և խանութ։ Շարունակելով ակտիվ կապեր պահպանել Լոնդոնի հետ՝ Յանևիչը Լոնդոնի ֆիլհարմոնիկ ընկերության առաջին անդամներից էր և նրա աշխատանքի առաջին շրջանում նվագել է առաջին ջութակը։ 1815 թվականին Էդինբուրգի երաժշտական փառատոնի կազմակերպման համար հրավեր է ստացել  Էդինբուրգից, որին մասնակցել է նաև իր ընկեր Դոմենիկո Դրագոնետին։ Հետագայում նա  Էդինբուրգում շարունակել է հանդես գալ մինչև 1829 թվականը։

Որպես կոմպոզիտոր Յանևիչի ժառանգությունը ներառում է ջութակի առնվազն հինգ կոնցերտ, ինչպես նաև լարային տրիոներ, դիվերտիսմենտներ և այլ կամերային երաժշտություն։

Ֆելիքս Յանևիչը Յան Կլեչինսկու հետ համարվում է լեհական երաժշտության գործիքային համերգի (առաջին հերթին՝ ջութակի) ժանրի հիմնադիրներից մեկը։

Յանևիչի որդին՝ Ֆելիքս Յանևիչը (1805-1886), եղել է ատամնաբույժ, որոշ աղբյուրների համաձայն որ նա առաջինն է եղել Լիվերպուլում, որն օգտագործել է եթերը որպես անզգայացնող միջոց։

Նա թոշակի է անցել 1829 թվականից հետո և մահացել 86 տարեկան հասակում։

## Գրականություն
*Соловьёв Н. Ф.,. Яневич, Феликс // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
## Ծանոթագրություններ

## Արտաքին հղումներ
*[Scores by Feliks Janiewicz](https://polona.pl/search/?query=Feliks_Janiewicz&filters=creator:%22Janiewicz,_Feliks_(1762--1848)%22,creator:%22Janiewicz,_Feliks_Szcz%C4%99sny_(1762--1848)%22,public:1,hasTextContent:0) in digital library Polona

Կատեգորիա:Կոմպոզիտորներ այբբենական կարգով
Կատեգորիա:Անգլիացի կոմպոզիտորներ
Կատեգորիա:Լեհ կոմպոզիտորներ
Կատեգորիա:Լեհ ջութակահարներ
Կատեգորիա:Բրիտանացի ջութակահարներ
Վախախ Որոտնեցի

**Վախախ Որոտնեցի** (), հայ իշխանուհի Օրբելյանների իշխանությունում, Որոտնաբերդի տեր Հասան Որոտնեցու կինը, Իվանե իշխանի և Սյունյաց մետրոպոլիտ Սարգիս արքեպիսկոպոսի մայրը, Հովհան Որոտնեցու տատը։

## Կենսագրություն
[thumb|350px|Որոտանի իշխանության կենտրոն [Որոտնաբերդը։]]
Վախախ իշխանուհին Որոտնաբերդի իշխան Հասան Որոտնեցու կինն է, որդիներն են՝ իշխան Իվանե Որոտնեցին և Սյունյաց մետրոպոլիտ Սարգիս արքեպիսկոպոսը։ Միջնադարյան հայտնի աստվածաբան, փիլիսոփա, մանկավարժ Հովհան Որոտնեցու տատն է։

### Տոհմաբանություն
Ստորև ներկայացված է Հասան Որոտնեցու տոհմաբանությունը․

## Ծանոթագրություններ

Կատեգորիա:Որոտնեցիներ
Կատեգորիա:Հայ իշխանուհիներ
Իվանե Որոտնեցի

**Իվանե Որոտնեցի** (), հայ իշխան Օրբելյանների իշխանությունում, Որոտնաբերդի տեր, Հասան իշխանի և Վախախ իշխանուհու որդին, Սյունյաց մետրոպոլիտ Սարգիս արքեպիսկոպոսի եղբայրը, Հովհան Որոտնեցու հայրը։

## Կենսագրություն
[thumb|350px|Որոտանի իշխանության կենտրոն [Որոտնաբերդը։]]
Իվանե իշխանը ապրել է 13-րդ դարի վերջում և 14-րդ դարի առաջին կեսում։ Կինն է Տիկնանց-Տիկինը, որդիներն են՝ միջնադարյան հայտնի աստվածաբան, փիլիսոփա, մանկավարժ Հովհան Որոտնեցին, Հասանը և Զաքարեն։

### Տոհմաբանություն
Ստորև ներկայացված է Իվանե Որոտնեցու տոհմաբանությունը․

## Ծանոթագրություններ

Կատեգորիա:Որոտնեցիներ
Կատեգորիա:Հայ իշխաններ
Կատեգորիա:Որոտանի իշխաններ
Զբոսայգիներ և հանգստի գոտիներ

**«Զբոսայգիներ և հանգստի գոտիներ»** (), ամերիկյան հեռուստասերիալ, սիթքոմ, ստեղծված Գրեգ Դենիելսի և Մայքլ Շուրի կողմից։ Եթեր է հեռարձակվել 2009 թվականի ապրիլի 9-ից մինչև 2015 թվականի փետրվարի 24-ը՝ ունենալով 7 եթերաշրջան և 125 էպիզոդ, ինչպես նաև մեկ հատուկ թողարկում (ապրիլի 30, 2020)։ Միացյալ Նահանգների ծածկույթում հեռարձակվել է «NBC» հեռուստացանցով։

Սիթքոմը պատմում է Հարավային Ինդիանայում գտնվող Փաունի քաղաքի Զբոսայգիների և հանգստի գոտիների վարչությունում աշխատող միջին մակարդակի պետական պաշտոնյա Լեսլի Նոուփի (Էմի Փոլեր) և նրա կոլեգաների ու ընկերների մասին։

Հեռուստասերիալի սյուժեն պատրաստելիս, սցենարիստներն ուսումնասիրել են Կալիֆորնիա նահանգի քաղաքական անցուդարձը, ինչպես նաև խորհրդակցել բազմաթիվ քաղաքաշինության մասնագետների և պաշտոնայաների հետ։ Առաջին եթերաշրջանից հետո Լեսլի Նոուփի կերպարը լուրջ փոփոխությունների ենթարկվեց՝ ի պատասխան հանդիսատեսի կարծիքին, թե իբր կերպարն անմակարդակ և մռայլ էր թվում։ Ցուցադրված բազմաթիվ սերիաներում սցենարիստական թիմն ընդգրկել է նաև ընթացիկ իրադարձություններ, ինչպիսիք էին Փաունիում պետական կառույցների ժամանակավոր փակումը, որը ոգեշնչված էր 2007–08 թվականների իրական համաշխարհային ֆինանսական ճգնաժամով։ Կամեո ձևաչափով հեռուստասերիալում հանդես են եկել քաղաքական գործիչներ Ջոն Մաքքեյնը, Միշել Օբաման և Ջո Բայդենը։

Սերիալի առաջին եթերաշրջանն արժանացել է հակասական կարծիքների (այդ թվում բազմիցս համեմատվել «Օֆիս» սիթքոմի հետ, որը նույնպես արտադրվում էր Դենիելսի և Շուրի կողմից), սակայն տոնայնության և ձևաչափի վերանայումից հետո երկրորդ և հետագա եթերաշրջանները լայնորեն դրական գնահատանքի արժանացան։ Ցուցադրության ընթացքում հեռուստասերիալը ստացել է մի քանի մրցանակներ և առաջադրվել բազմաթիվ անվանակարգերում (այդ թվում առաջադրվել է 14 Փրայմթայմ էմմի մրցանակի, որոնցից երկուսը՝ լավագույն կատակերգական սերիալի համար, 1 Ոսկե գլոբուս մրցանակի՝ լավագույն կատակերգություն / մյուզիքլ ժանրի հեռուստասերալի անվանակարգում)։ Գլխավոր դերակատար Էմի Փոլերը մեկ անգամ արժանացել է Ոսկե Գլոբուսի։

## Ծանոթագրություններ

## Արտաքին հղումներ
* Պաշտոնական կայք
* Էջը IMDb.com կայքում

Կատեգորիա:Ամերիկյան հեռուստասերիալներ
Կատեգորիա:Ամերիկյան սիթքոմներ
Կոնիցյան փայտափորագրություն

290px|մինի
**Կոնիցյան փայտափորագրություն** ( / Коњичко дворезбарство)&nbsp;, փայտափորագրության յուրահատուկ տեխնիկա, որը դարեր ի վեր ավանդաբար գործածվում է Բոսնիա և Հերցեգովինայի Կոնից համայնքում։ Կիրառվում է կահույքագործության, տների ներքին ձևավորման, դեկորատիվ առարկաների պատրաստման բնագավառներում։ Աչքի է ընկնում ձեռքով իրագործված զարդանախշային յուրահատուկ մոտիվներով, ինքնատիպ ընդհանուր տեսքով։ Այդ արհեստը, լինելով Կոնիցի համայնքային կյանքի, մշակույթի անբաժանելի մասը, կարևոր դեր է խաղում ոչ միայն համայնքում, այլև նրա սահմաններից դուրս՝ Բոսնիա և Հերցեգովինայով մեկ և մինչև անգամ բոսնիական սփյուռքում։ Այն արժանացել է նաև միջազգային ճանաչման և 2017 թվականին ներառվել ՅՈՒՆԵՍԿՕ-ի Համաշխարհային ժառանգության ցանկում՝ որպես մարդկության ոչ նյութական մշակույթի յուրօրինակ և գնահատելի դրսևորում։

Կոնիցյան ինքնատիպ արհեստն այդ հեղինակավոր ցանկում ընդգրկելու նպատակով աշխատանքներ սկսել են տանել 2014 թվականից՝ Բոսնիա և Հերցեգովինայի մշակույթի և սպորտի նախարարության և համայնքի ղեկավարության նախաձեռնությամբ։ Կոնիցյան փայտափորագրության առավել աչքի ընկնող նմուշները մասնակցել են միջազգային ցուցահանդեսների, արժանացել ուշադրության ու դրվատանքի։ Արհեստագործական այդ աշխատանքների երեք հավաքածուներ հռչակվել են Բոսնիա և Հերցեգովինայի ազգային հուշարձաններ. խոսքը Նիկշիչների ընտանիքին պատկանած ընդհանուր առմամբ 23 առարկաների և Մուլիչի թանգարանի 63 ցուցանմուշների մասին է։

## Ծանոթագրություններ

## Արտաքին հղումներ
* E. Halimić, Konjičko drvorezbarstvo je definitivno evropsko kulturno naslijeđe, Dnevni Avaz, 30. lipnja 2018. (bos.)
* Može li konjičko drvorezbarstvo na UNESCO-ovu listu?, http://balkans.aljazeera.net (video) 2:55 min (bos.)
* UNESCO: Representative List of the Intangible Cultural Heritage of Humanity - 2017 (video) 10:20 min (bos.)

Կատեգորիա:Արհեստ
Կատեգորիա:Բոսնիա և Հերցեգովինայի մշակույթ
Կատեգորիա:Համաշխարհային ժառանգություն
Կատեգորիա:ՅՈՒՆԵՍԿՕ-ի Համաշխարհային ժառանգություն
Energoinvest

**Energoinvest** (լրիվ անվանումը՝ Energoinvest, d.d. - Sarajevo), ճարտարագիտական և էներգետիկ բազմագործառույթ ընկերություն, որի գլխավոր գրասենյակը գտնվում է Բոսնիա և Հերցեգովինայի մայրաքաղաք Սարաևոյում։

## Պատմություն
Հիմնադրվել է 1951 թվականին՝ Elektroprojekt անվանումով, որպես նախագծային ոչ մեծ գրասենյակ, որի ղեկավարը Էմերիկ Բլումն էր. վերջինս ժամանակի ընթացքում դարձել է միջազգային ճանաչման արժանացած գործարար ու բարերար։ Աճել, զարգացել է նաև նրա ղեկավարած ընկերությունը՝ վերածվելով եվրոպական արդիական ընկերության։

1958 թվականին արդեն Energoinvest-ը դեպի արտահանում կողմնորոշում ունեցող ընկերություն էր, որն իր բիզնեսը ծավալել էր երկու տասնյակից ավելի երկրներում՝ Մեքսիկայից մինչև Մալայզիա։

1987 թվականին Energoinvest-ը դարձել էր նախկին Հարավսլավիայի ամենամեծածավալ արտահանումն ապահովող ընկերությունը, որն ուներ մեկ միլիարդ ամերիկյան դոլարի հասնող շրջանառություն և շուրջ 42 հազար աշխատող։

Energoinvest-ը ներկայումս ունի տասնյակ հազարավոր կիլոմետրեր ձգվող էլեկտրահաղորդալարեր, հազարավոր ենթակայաններ, մի ամբողջ շարք ջրա- և ջերմաէլեկտրակայաններ, ինչպես նաև արդյունաբերական ձեռնարկություններ բոլոր մայրցամաքներում։

## Ծանոթագրություններ

## Գրականություն
*  
* 
* 
* 
* 
* 
* 
* 
* 
* 
* 
* 
* 

## Արտաքին հղումներ

* 

Կատեգորիա:Բոսնիա և Հերցեգովինա
Կատեգորիա:Բոսնիա և Հերցեգովինայի տնտեսություն
Սպիտակ Արքա (Ալիսը հայելու աշխարհում)

**Սպիտակ Արքա** (), Լուիս Քերոլի «Ալիսը հայելու աշխարհում» հեքիաթի կերպար։

## Նկարագրություն
Բացի Ալիսից, Քերոլը նույնպես սյուժեում հայտնվող շախմատի ֆիգուրներից մեկն է։ Քանի որ իր կիսադաշտում Ալիսը դառնում է զինվոր, Սպիտակ Արքան կարևոր կերպար է գրքում և այնտեղ անցկացվող խաղում, չնայած նրան, որ նա այնքան հաճախ չի հանդիպում Ալիսի հետ, որքան Սպիտակ թագուհին։ Պետք չէ կերպարը շփոթել «Ալիսը Հրաշքների աշխարհում» գրքի Սրտերի Թագավորի հետ։ Ալիսն առաջին անգամ հանդիպում  է Սպիտակ Արքային «Հայելու տան» առաջին մասում, ապա յոթերորդ՝ «Առյուծ և Միաեղջյուր» մասում։ Ունի երկու սուրհանդակ, որոնցից մեկը վազում է մի ուղղությամբ, մյուսը՝ հետ։ Սիրում է ճշգրտություն (նշում է ուղարկված զորքի քանակը) և ամեն ինչ նշում է իր գրքում։ Թագավորը զարմանում է, որ Ալիսը տեսնում է «Ոչ ոքուն» և խնդրում է «մի րոպե» նստել։ Ունի դուստր՝ Լիլին։

## Խաղից առաջ
Երբ Ալիսն առաջին անգամ տեսնում է Սպիտակ Արքային՝ Հայելու աշխարհով անցնելիս, նա ստանդարտ չափսի շախմատային խաղաքար էր, սակայն նա շարժվում էր և չէր կարող տեսնել կամ լսել Ալիսին։ Չհասկանալով դա՝ Ալիսը հատակից վերցնում է նրան և Սպիտակ թագուհուն ու դնում է սեղանի վրա։ Նրանք կարծում են, որ այնտեղ են հայտնվել անտեսանելի հրաբխի պատճառով։ Ալիսը շուտով նրան մենակ է թողնում, երբ տեսնում է «Մռթագամփ» գիրքը։

## Խաղի ընթացքում
Երբ Ալիսը հաջորդ անգամ տեսնում է Սպիտակ Արքային, նա, ինչպես մյուս հերոսները, նորմալ չափսերի էր։ Այն բանից հետո, երբ «Համփթի Դամփթին» ընկնում է պատից, թագավորը հայտնվում է իր զինվորների հետ։

## Խաղի վերջում
Չնայած Սպիտակ Արքան այլևս չի հայտնվում գրքում, նա շախի է ենթարկվում, նախքան Սև Ասպետը պարտվում է ավելի անշնորհք Սպիտակ Ասպետին։ Այն բանից հետո, երբ Ալիսը մատ է անում Սև թագավորին, խաղը, ինչպես նաև նրա երազը, ավարտվում են։

## Այլ աշխատություններում
* «Ալիսը Հրաշքների աշխարհում» (1985) հեռուստաֆիլմում նրան մարմնավորել է Հարվի Կորմանը։ Նա և իր սուրհանդակներից մեկը Ալիսի համար երգում են «Առյուծը և միաեղջյուրը» երգը։

## Ծանոթագրություններ

## Արտաքին հղումներ
*
Էդուարդ Բելտով

**Էդուարդ Բելտով** (Էդի Բաալ, ), իսրայելցի լրագրող, ծնվել է Սամարա քաղաքում՝ Պեսյա Վայնշտեյնի ընտանիքում։ Մահացել է 2010 թվականին։

## Կենսագրություն
ԽՍՀՄ-ում բռնաճնշումներից տուժած տասնյակ հազարավոր հրեաների անունները հաստատելուն ուղղված երկար տարիների գիտահետազոտական աշխատանքի համար պարգևատրվել է Վալլենբերգի դիպլոմով և մեդալով։ Ավելի քան քառորդ դար Էդի Բաալը զբաղվել է այդ թեմայով։ Նրա հետազոտություններից հատվածներ են տպագրվել ԽՍՀՄ ամսագրերում և թերթերում։

1990 թվականին հայրենադարձելով Իսրայել՝ Էդի Բաալն իր հետ տարել է արխիվ, որը համալրվել է հազարավոր անուններով «Երկրորդ աղետ» ռադիոհաղորդման շնորհիվ։ Այն հեռարձակվում էր ամիսը երկու անգամ «РЭКА» ռադիոալիքով։

Իսրայելի արտաքին գործերի նախարարության և Ռուսաստանի դեսպանատան համագործակցության արդյունքում Բելտովը Դանիայում արժանացել է դիպլոմի՝ ստորագրված Միության նախագահ Ռաուլ Վալենբերգի, գրող, փիլիսոփայության դոկտոր Լեոն Նիկուլինի, Դանիայի կառավարության նախարար, գրող, Անդրեյ Սախարովի անվան միջազգային կոմիտեի նախագահ Հանս Քրիստիան Նեերսկովի և գրող Ջեֆրի Քեյնի կողմից։ Էդի Բաալի հետ պարգևի են արժանացել նաև Սիոնի կալանավորներ, իսրայելացիներ Էդուարդ Կուզնեցովը և Իդա Նուդելը։ Տարբեր երկրներից 25 պարգևատրվածների թվում են նաև ռուսներ՝ իրավապաշտպաններ Գալինա Ստարովոյտովան(հետմահու) և Սերգեյ Կովալևը։ Նրանց պարգևատրումը համընկել է Միավորված ազգերի կազմակերպության կողմից ընդունված Մարդու իրավունքների հռչակագրի 50-ամյակի հետ։

## Հրապարակումներ
* Второй фронт Иосифа Сталина.
* Вторая катастрофа, в 2-х томах. Издательство «Иврус», 2007.

## Ծանոթագրություններ

Կատեգորիա:Գրողներ այբբենական կարգով
Կատեգորիա:Անձինք այբբենական կարգով
Կատեգորիա:Լրագրողներ այբբենական կարգով
Կատեգորիա:Իսրայելցի լրագրողներ
Թունել (ֆիլմ, 1966)

«**Թունել**» (), 1966 թվականի խորհրդա-ռումինական գեղարվեստական ֆիլմ։

## Սյուժե
Ռումինիա, 1944։ Վեց հետախույզներ՝ ռուսներ և ռումինացիներ, սեփական կյանքի գնով խանգարում են հիտլերականներին՝ ոչնչացնել ռազմավարական կարևոր օբյեկտ՝ խորհրդային բանակի հարձակման ճանապարհին ընկած թունելը։

## Դերերում
* Ալեքսեյ Լոկտև – *լեյտենանտ Դենիսով
* Իոն Դիկիսյանուն – *կրտսեր լեյտենանտ Պետրեսկու
* Վալենտինա Մալյավինա – *Նատաշա
* Մարգարետա Պիսլարու – *Յուլյա
* Լև Պրիգունով – *Գրիշա
* [[Ֆլորին Պիերսիկ]] – *Դուցու
* Վիկտոր Ֆիլիպով – *Սերգեյ, սակրավոր 
* Լեոնիդ Զվերինցև – *Մոլչանով 
* Շտեֆան Բենիկա – *քելներ
* Էմմերիխ Շեֆֆեր – *Օտտո ֆոն Քելլեր
* Գենադի Յուխտին – *կապիտան Դրոնով
* Իոն Անխել – *սպա
* Վասիլե Բրեսկանու
* Վիկտորյա Դուխինա – *սանինստրուկտոր
* Յուրի Կիրեև – *վիրավոր
* Օվիդիա Մոլդավան – *ոստիկան
* Լյուդմիլա Մարչենկո – *սպասուհի
* Արթուր Մուրչենկին – *Տոլյա
* Դան Սպատարու – *Ֆրիդրիխ
* Եվգենի Տետերին – *գնդապետ
* Բորիս Կոժուխով – *ռումինացի գնդապետ
* Արկադի Տոլբուզին – *գեներալ Վերյովկին
* Ալեքսանդր Լեբեդև – *Վերյովկինի հանձնակատարը

## Նկարահանող խումբ
* Սցենարի հեղինակներ՝ Ֆրանչիսկ Մունտյանու, Գեորգի Վլադիմով
* Ռեժիսոր՝ Ֆրանչիսկ Մունտյանու
* Օպերատորներ՝ Յոլանդա Չեն-Յու-Լան, Ալեքսանդր Շելենկով
* Նկարիչ՝ Մարսել Բոգոս, Առնոլդ Վայսֆելդ
* Կոմպոզիտոր՝ Ջորջե Գրիգորիու
* Ֆիլմի տնօրեններ` Մարկ Շադուր, Մ. Գեորայե

## Ծանոթագրություններ

Կատեգորիա:Խորհրդային ֆիլմեր
Կատեգորիա:Ռումինական ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:1966 ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր Հայրենական մեծ պատերազմի մասին
Կատեգորիա:Բնօրինակում անաղբյուր հոդվածներ
Սեփական կարծիք

**«Սեփական կարծիք»** (), խորհրդային գունավոր գեղարվեստական ֆիլմ, որը նկարահանել է ռեժիսոր Յուլի Կարասիկը 1977 թվականին «Մոսֆիլմ» կինոստուդիայում։

Ֆիլմի պրեմիերան տեղի է ունեցել 1977 թվականի հոկտեմբերի 28-ին։ Այն ԽՍՀՄ-ում դիտել է 13 100 000 հանդիսատես։

## Սյուժե
Գործարանի հրավիրված երիտասարդ մասնագետները՝ հոգեբան Պետրովը, որը գավառական ծաումով եռանդուն երիտասարդ է ու ինքնուրույն  է կյանք մտել, և սոցիոլոգ Բուրցևան, որը նախկինում անձնական դրամա վերապրած երիտասարդ կին է, ուսումնասիրում են խնդիրը, թե ինչու են փորձառու, նախաձեռնող աշխատողները հաճախ ազատվում գործարանից և տեղափոխվում քաղաքի այլ գործարաններ։

Կուսկոմիտեի քարտուղար Կոնստանտին Կոնստանտինովի օգնությամբ պատճառների և հանգամանքների ուսումնասիրությունից հետո նրանք ներկայացնում են արդյունքները և վարչակազմին համոզում սեփական սոցիոլոգիական լաբորատորիա ունենալու անհրաժեշտության մեջ... Ֆիլմում արտադրական թեմաները միահյուսվում են անձնական հարաբերությունների հետ։

## Դերերում
* Վլադիմիր Մենշով – *Միխայիլ Պետրովիչ Պետրով, հոգեբան
* [[Լյուդմիլա Չուրսինա]] – *Օլգա Անդրեևնա Բուրցևա, սոցիոլոգ
* Ալեքսանդր Լազարև – *Կոնստանտինով, կուսկոմի քարտուղար
* Եվգենի Կարելսկիխ – *Պավել Սերգեևիչ Պրոկոպենկո, նախապատրաստական արտադրամասի պետ
* Ելենա Պրոկլովա – *Տատյանա Յոլկինա, գործարանի աշխատակից
* [[Նինա Ուրգանտ]] – *Օլիմպիադա Վասիլևնա, Տատյանայի մայրը
* Պավել Պանկով – *Իվան Ստեպանովիչ Բասով, գործարանի տնօրեն
* Եվգենյա Խանաևա – *Լյուդմիլա Իվանովնա, կադրերի բաժնի պետ
* Եվգենի Բուրենկով – *Պյոտր Սամսոնով, 4-րդ տեղամասի վարպետ
* Վալերի Խլևինսկի – *Ֆեոդոր Ուվարով, Տատյանայի փեսացուն
* Իրինա Բունինա – ''Բոդրենկովա, հավաքման արտադրամասի աշխատող

## Նկարահանող խումբ
* Սցենարի հեղինակ՝ Վալենտին Չեռնիխ
* Բեմադրող ռեժիսոր՝ Յուլյա Կարասիկ
* Բեմադրող օպերատոր՝ Անատոլի Կուզնեցով
* Կոմպոզիտոր՝ Բորիս Չայկովսկի
* Բեմադրող նկարիչ՝ Բորիս Բլանկ

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1977 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Ճանապարհին (ֆիլմ, 1961)

**«Ճանապարհին»** (), խորհրդային հեռուստատեսային կարճամետրաժ գեղարվեստական ֆիլմ, որն ստեղծել է ռեժիսոր Մերի Անջափարիձեն «Մոսֆիլմ» կինոստուդիայում 1961 թվականին։

## Սյուժե
Կրտսեր եղբոր մահից հետո տարեց մարդը իր մոտ է վերցնում իր որբացած զարմուհուն՝ Օլյային։ Տան ճանապարհին  նրանք գնացքով գնում են ևս երկու ուղևորների՝ կատվի հետ գնացող ծեր կնոջ և սովխոզի խոհարար Վարվառա Մակեևայի հետ։ Արտաքինից ջանասեր, կոկիկ, աշխատասեր և խելամիտ հորեղբայրը, ինչպես պարզվում է, բարկացկոտ է և անխիղճ, որին զարմուհին պետք է միայն որպես աշխատուժ. նա չի հարգում աղջկա շահերը, սուր դիտողություններ է անում ճանապարհորդներին և, ինչպես պարզվում է, նախկինում գրեթե մտերիմ չի եղել Օլյայի հոր հետ:.. Ֆիլմի ավարտը բաց է մնում։

## Դերերում
* Օլգա Կրասինա – *Օլյա
* Էլզա Լեջդեյ – *Վարվառա Մակեևա, սովխոզի խոհարար, ուղեկից կուպեում
* Վսեվոլոդ Սանաև – *ծերունի, Օլյայի  հորեղբայրը
* Ելենա Մաքսիմովա – *պառավ կին, ուղեկից կուպեում
* Մուխամեդ Սոյունխանով – *Մուխամեդ, ուղեկցորդ գնացքում (լուսագրերում նշված է որպես Մ․ Սոյունխանով)
* Վալենտինա Անանինա – *սիրահարված ուղևորուհի
* Իվան Սավկին – *ուղեկից, ուղևորուհու սիրելին
* Նինա Գրեբեշկովա – *ուղևորդ տղայի հետ 
* Լեոնիդ Գայդայ – *Տոլյա, տղայի հետ ուղևորուհու  ամուսինը
* Վլադիմիր Պիցեկ – *ուղևոր
* Ռուսլան Ախմետով – *կիթառով ուղևոր, ուսանող (լուսագրերում նշված չէ)
* Յուրի Դուբրովին – *ուսանող ուղևոր (լուսագրերում նշված չէ)
* Իգոր Յասուլովիչ – *ուսանող ուղևոր (լուսագրերում նշված չէ)
* Օքսանա Գայդայ – *Վասյա, Տոլյայի փոքրիկ որդին (լուսագրերում նշված չէ)

## Հետաքրքիր փաստեր
* Ֆիլմը նկարահանել է Մերի Անջափարիձեն՝ ռեժիսոր Գեորգի Դանելիայի մայրը։
* Ֆիլմում էպիզոդիկ դերեր են կատարել կինոռեժիսոր Լեոնիդ Գայդայը, նրա կինը՝ դերասանուհի Նինա Գրեբեշկովան և նրանց դուստրը՝ Օքսանան (տղայի դերում)։
* Այս ֆիլմում տեղի է ունեցել Մուխամեդ Սոյունխանովի դերասանական կինոնորամուտը (հետագայում՝ կինոռեժիսոր)։

## Ծանոթագրություններ

## Արտաքին հղումներ
*«Ճանապարհին» ֆիլմը YouTube կայքում

Կատեգորիա:1960-ականների ռուսերեն ֆիլմեր
Կատեգորիա:1961 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Սարաևոյի գարեջրագործարան

**Սարաևոյի գարեջրագործարան** (բոսնիերեն՝ *Sarajevska pivara* SASE: SRPVRK1), ըմպելիքի արտադրության ընկերություն, որը գործում է Բոսնիա և Հերցեգովինայի մայրաքաղաք Սարաևոյում։

## Պատմություն
Գործարանը հիմնադրվել է 1864 թվականին (նրա հին մասնաշենքը ընդգրկված է Բոսնիա և Հերցեգովինայի ազգային հուշարձանների ցանկում)։ Կարճ ժամանակում դարձել է Բոսնիայի առաջատար ձեռնարկություններից մեկը, որի արտադրանքը ոչ միայն հաջողությամբ իրացվել է տեղում, այլև արտահանվել է Չեռնոգորիա, Խորվաթիա, Ալբանիա։ Առաջին համաշխարհային պատերազմի նախօրյակին գործարանի արտադրանքի ծավալը հասել է 116 հազար հեկտալիտրի, 1916 թվականին անցել է 150 հազարի սահմանագիծը։ 1991 թվականին այդ ցուցանիշը կազմել է 784 հազար հեկտալիտր, և *Sarajevska pivara*-ն դարձել է Հարավսլավիայի Սոցիալիստական Դաշնային Հանրապետության առաջատար ընկերություններից մեկը։

Նրա թողարկած բազմազան արտադրատեսակներից լայն պահանջարկ է վայելում հատկապես բացգույն գարեջուրը։ Այստեղ արտադրվում է նաև ոչ ալկոհոլային գարեջուր, ինչպես նաև գարեջուր կիտրոնի համով՝ «Ռադլեր գարեջուր» անվանումով։ Գործարանի արտադրատեսակներից է գազավորված և առանց գազավորման հանքային ջուրը, որը վաճառքի է հանվում *BH20* բրենդի ներքո։ Պահանջարկ են վայելում նաև Swity բրենդի ներքո արտադրված մրգահյութերը։ 2002 թվականից ձեռնարկությունն արտադրում ու իրացնում է նաև զովացուցիչ ըմպելիքներ՝ PepsiCo ապրանքանիշով։

2004 թվականից ընկերության կառավարմամբ գործարկվել է Pivnica HS ռեստորան-փաբը (գարեջրատունը), որը միաժամանակ կարող է սպասարկել 400 հաճախորդի։

2007 թվականին ընկերության եկամուտը կազմել է 76,188 միլիոն փոխարկելի մարկ։

## Պատկերասրահ

Sarajevo brewery 1.jpg|Գործարանի հին մասնաշենքը
Sarajevsko.jpg|


## Ծանոթագրություններ

## Արտաքին հղումներ

* Ընկերության պաշտոնական կայքէջը 

Կատեգորիա:Բոսնիա և Հերցեգովինա
Կատեգորիա:Բոսնիա և Հերցեգովինայի տնտեսություն
Կատեգորիա:Գարեջրագործարաններ
Bingo (ընկերություն)

**Bingo** (*լրիվ անվանումը՝ Bingo export-import Tuzla d.o.o.*)&nbsp;, սուպերմարկետների բոսնիական ցանց, որի գլխավոր գրասենյակը գտնվում է Բոսնիա և Հերցեգովինայի Տուզլա քաղաքում։

## Պատմություն
Ցանցը Տուզլայում 1993 թվականին հիմնադրել է բոսնիացի գործարար Սենադ Ջամբիչը, ով ածխագործի ու էլեկտրիկի զավակ է և ինքն էլ որոշ ժամանակ աշխատել է ածխահանքում, զբաղվել է մեղվապահությամբ ու մեղրի վաճառքով, ապա խաղային փոքր բիզնես հիմնել։

2010 թվականին Bingo-ն, առաջիններից մեկը լինելով, փոխառություն է ստացել Եվրոպական զարգացման բանկից։ 2014 թվականին դարձել է Բոսնիա և Հերցեգովինայի մանրածախ առևտրի տեղական խոշորագույն ընկերությունը՝ ձեռք բերելով Les Mousquetaires|Interex BiH և Tuš Trade BiH ընկերությունները, և նրա շրջանառության ծավալն անցել է 500 միլիոն փոխարկելի մարկից։

2015 թվականին ընկերություն արդեն ուներ 175 խանութ Բոսնիա և Հերցեգովինայում, 5.500-ից ավելի աշխատող։ Այդ նույն տարում Ջամբիչը, 258,9 միլիոն եվրո ունեցվածքով, ըստ Forbes-ի, ճանաչվել է Բոսնիա և Հերցեգովինայի երկրորդ մեծահարուստը (զիջել է միայն Hifa Group-ի սեփականատեր Իզուդին Ահմետիչին)։

Խորվաթական Agrokor հոլդինգի կոլափսից հետո Ջամբիչը ձեռք է բերել դրա դուստր ձեռնարկություններից մի քանիսը, որոնք գործում էին Բոսնիա և Հերցեգովինայում He also bough Tuzla's *Majevica* snack factory.:

2017 թվականին Bingo-ն դարձել է այդ երկրի սուպերմարկետների ամենաընդարձակ ցանցը։ Այդ նույն տարում Ջամբիչը գնել է Տուզլայի Dita գործարանը, 2018 թվականին էլ փրկել է Tuzlanski kiseljak ընկերությունը, որի սեփականատերը Pivara Tuzla-ն էր։
 
2021 թվականի հուլիսի 30-ին բացվել է Bingo-ի 221-րդ խանութը։

## Ծանոթագրություններ

Կատեգորիա:Բոսնիա և Հերցեգովինա
Կատեգորիա:Բոսնիա և Հերցեգովինայի տնտեսություն
Իվիցա Մատիչի անվան մրցանակ

**Իվիցա Մատիչի անվան մրցանակ** (բոսնիերեն՝ Nagrada "Ivica Matić"), բոսնիացի կինոռեժիսոր և սցենարիստ Իվիցա Մատիչի անունը կրող կինոմրցանակ, որը յուրաքանչյուր տարի տրվում է Բոսնիա և Հերցեգովինայի կինոաշխատողների ընկերակցության (ասոցիացիայի) կողմից։

## Պատմություն
Մրցանակը կանոնավոր կերպով շնորհվել է մինչև 1992 թվականը, այնուհետև բոսնիական պատերազմի պատճառով դրա շնորհումը որոշ ժամանակ դադարեցվել է։ Վերականգնվել է 2003 թվականից և ամեն տարի շնորհվում է Բոսնիա և Հերցեգովինայի կինոաշխատողների ընկերակցության (ասոցիացիայի) անդամ հանդիսացող և լավագույնը ճանաչված կինոգործչին։ Ընդ որում՝ սահմանված է երկու անվանակարգ. «Տարվա լավագույն կինոաշխատանք» և «Նշանակալի ներդրում Բոսնիա և Հերցեգովինայի կինոյում»։ Կինոմրցանակը յուրաքանչյուր տարի հանձնվում է Սարաևոյի կինոփառատոնի շրջանակում՝ որպես այդ փառատոնի ծրագրի բաղկացուցիչ մաս և օժանդակվում է Սարաևոյի կինոհիմնադրամի կողմից։ Կորոնավիրուսային համավարակով պայմանավորված՝ 2019 և 2020 թվականների մրցանակները հանձնվել են 2021 թվականին։ 2020 թվականի մրցանակը «Տարվա լավագույն կինոաշխատանք» անվանակարգում շնորհվել է հնչյունային ռեժիսոր Դամիր Իբրահիմովիչին՝ *Quo Vadis, Aida?* («Ո՝ւր ես գնում, Աիդա») ֆիլմի համար և *Focus, Grandma!* ֆիլմի ռեժիսոր Պիեռ Ժալիցային, իսկ «Նշանակալի ներդրում Բոսնիա և Հերցեգովինայի կինոյում» անվանակարգում՝ կինոռեժիսոր Ռատկո Օրազովիչին և կինոօպերատոր Դանիյալ Շուկալոյին։

## Ծանոթագրություններ

## Արտաքին հղումներ
* https://bhfilm.ba/bs/novosti/dodijeljene-nagrade-udruzenja-filmskih-radnika-bosne-i-hercegovine/310 

Կատեգորիա:Բոսնիա և Հերցեգովինայի արվեստ
Կատեգորիա:Բոսնիա և Հերցեգովինայի կինեմատոգրաֆիա
Կատեգորիա:Բոսնիա և Հերցեգովինայի մշակույթ
Կատեգորիա:Կինոմրցանակներ
Ալեքսանդրա Վասիլևիչ

**Ալեքսանդրա Վասիլևիչ** (բոսնիերեն՝ *Aleksandra Vasiljević*, ), բոսնիացի բիաթլոնիստուհի, 2006 թվականի ձմեռային օլիմպիական խաղերի մասնակից։

## Կենսագրություն
Բիաթլոնով սկսել է զբաղվել 1998 թվականից։ Մարզվել է Բոսնիայում ճանաչում գտած մարզիչ Տոմիսլավ Լոպատիչի ղեկավարությամբ։ 2002 թվականից Ալեքսանդրան ընդգրկվել է Բոսնիա և Հերցեգովինայի ձմեռային մարզաձևերի ազգային հավաքականում։

2006 թվականին իտալական Թուրին քաղաքում կայացած ձմեռային օլիմպիական խաղերի բացման արարողության ժամանակ Բոսնիա և Հերցեգովինայի դրոշը կրելու պատիվը տրվել է Ալեքսանդրա Վասիլևիչին։

## Մարզական արդյունքները
Արդյունքները տրված են ըստ International Biathlon Union-ի տվյալների։

### Օլիմպիական խաղեր

### Աշխարհի առաջնություններ

## Ծանոթագրություններ

Կատեգորիա:Դահուկորդուհիներ
Կատեգորիա:Դրոշակակիրներ
Կատեգորիա:Ձմեռային օլիմպիական խաղերի մարզիկներ
Կատեգորիա:Մարզուհիներ
Առանց արևի (ֆիլմ, 1987)

**«Առանց արևի»** (), 1987 թվականի խորհրդային ֆիլմ, Մաքսիմ Գորկու «Հատակում» պիեսի էկրանավորումը, ռեժիսոր Յուլի Կարասիկի վերջին ֆիլմն է։

## Սյուժ
Ֆիլմը նկարահանվել է Գորկու պիեսի սյուժեին մոտ, սակայն վերջնական մենախոսությունում Սատինը տեղափոխվում է մեր ժամանակ՝ այն արտաբերելով ժամանակակից կոստյումով։

## Դերերում
* Միխայիլ Գլուզսկի – *Լուկա
* Ալեքսեյ Պետրենկո – *Սատին
* Ինոկենտի Սմոկտունովսկի – *Բարոն
* Վլադիմիր Գոստյուխին – *Վասկա Պեպել, գող
* Վիկտոր Պրիզ – *Դերասան
* Նատալյա Եգորովա – *Վասիլիսա Կարպովնա, Կոստիլևի կինը
* Անատոլի Կուզնեցով – *Միխայիլ Իվանովիչ Կոստիլև, օթևանի տերը
* Դարյա Միխայլովա – *Նատաշա, Վասիլիսայի քույրը
* Վլադիմիր Ստեկլով – *Բուբնով, գլխարկագործ
* [[Վերա Գլագոլևա]] – *Նաստյա
* Աֆանասի Կոչետկով – *Անդրեյ Միտրիչ Կլեշչ, փականագործ
* Միխայիլ Կոկշենով – *Մեդվեդև, Վասիլիսայի և Նատաշայի քեռին, ոստիկան
* Էլիզաբեթ Նիկիշչիխինա – *Աննա, Կլեշչի կինը
* Վլադիմիր Վինոգրադով – *Ալյոշկա, կոշկակար
* Անատոլի Յաբբարով – *Տատարին, կեռաբեռնակիր
* Ելենա Սանաևա – *Կվաշնյա, պելմենի վաճառող
* Բորիս Յուրչենկո – *Կրիվոյ Զոբ, կեռաբեռնակիր

== Մրցանակներ և փառատոններ ==
* «Նիկա» մրցանակի (Մոսկվա, 1988) անվանակարգ «Տղամարդու լավագույն դեր» անվանակարգում, որին առաջադրվել է Միխայիլ Գլուզսկին Լուկայի դերի համար։

== Ծանոթագրություններ ==


== Գրականություն ==
* *Смелков Ю.* — Без концепции (О худож. фильме «Без солнца») // Искусство кино, № 4, 1988. — стр. 57-69
* Два мнения о фильме «Без солнца»: *Ю. Тюрин* — На поклон к Горькому; *В. Буряков'' — Декларация замысла / / Советская культура, 12 апреля 1988. — стр. 5
* Без солнца // Домашняя синематека: отечественное кино 1918—1996 / Сергей Землянухин, Мирослава Сегида. — «Дубль-Д», 1996. — 520 с. — стр. 32

## Արտաքին հղումներ
* Без солнца // Мосфильм

Կատեգորիա:1980-ականների ռուսերեն ֆիլմեր
Կատեգորիա:1987 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու ստեղծագործությունների էկրանավորումներ
Ոսկե տունը

**«Ոսկե տունը»** (), խորհրդային գեղարվեստական ֆիլմ, որը նկարահանել է ռեժիսոր Վլադիմիր Բասովը  «Մոսֆիլմ» կինոստուդիայում 1959 թվականին։ Կինոնկարի պրեմիերան կայացել է 1960 թվականի ապրիլի 18-ին։

## Սյուժե
Անդրբայկալ։ Ռուսաստանում քաղաքացիական պատերազմ է ընթանում, երկրամասում տիրություն են անում կոլչակովյանները։ Շատ ծնողներ երազում են իրենց որդիներին ուղարկել դացան, որտեղ կարելի է կրթություն ստանալ, և բուրյաթցի տղա Արսալանը, որը մինչ այդ տեղի մեծահարուստի մոտ բատրակություն էր անում որպես հովիվ, աշակերտ է դառնում վանականների՝ լամաների մոտ։ Բայց Արսալանին տանջում է վանքի պատերի ներսում ապրելը, և մի օր նա փախչում է դացանից, որի պատերից դուրս շարունակվում է պատերազմը։

## Դերերում
* Բորյա Սեմյոնով – *Արսալան
* Միլա Մանշեևա – *Դոլսոն
* Լհասարան Լինխովոին – *Լոդոն, կարմիր ջոկատի հրամանատար
* Միխայիլ Ֆեոդորով – *Իգնատև, ջոկատի կոմիսար
* Բուդա Վամպիլով – *Գեսխի լամա
* Ադոլֆ Իլյին – *նոյոն Յոլո
* Վիկտոր Բրեժնև – *սպիտակ սպա
* Վ. Բադեև – *Դագբա
* Ցեդեն Դամդինով – *հովիվ Գոնգոր
* Բույանտո Այուշին – *բուդիստ վանական

## Նկարահանող խումբ
* Ռեժիսոր՝ Վլադիմիր Բասով
* Սցենարի հեղինակներ՝ Վալենտին Եժով, Գոմբոժապ Ցիդինժապով, Դաշիրաբդան Բատոժաբայ
* Օպերատոր՝ Պյոտր Սատունովսկի
* Կոմպոզիտոր՝ Բաուդորժի Յամպիլով
* Նկարիչ՝ Գեորգի Տուրիլյով
* Կոստյումների նկարիչներ՝ Վալենտին Պերելյոտով, Ալեքսանդր Տիմին

Նատուրալ նկարահանումները կատարվել են Բուրյաթիայում։

## Ծանոթագրություններ

## Արտաքին հղումներ
* «Ոսկե տունը»
* История бурятского кино

Կատեգորիա:1950-ականների ռուսերեն ֆիլմեր
Կատեգորիա:1959 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Դրամա ֆիլմեր
Կատեգորիա:Խորհրդային դրամա ֆիլմեր
Մյունդեն

**Մյունդեն** (), նախկինում՝ Հաննովերշ Մյունդեն (), քաղաք Գերմանիայում, Ստորին Սաքսոնիայում, Վեզերը կազմավորող երկու գետերի ակունքում։

Մյունդեն քաղաքը գտնվում է Գյոթինգեն շրջանի կազմում։ Բնակչություը կազմում է 24 525 մարդ (2010 թվականի դեկտեմբերի 31-ի տվյալով)։ Տարածքը կազմում է 121,11 կմ²։ Պաշտոնական կոդ՝  — *03 1 52 016։* Քաղաքը բաժանվում է 11 քաղաքային շրջանների։

## Քաղաքի անվանում
Քաղաքը գերմաներեն պաշտոնապես նշանակում է Հան Մյունդեն ()։ Ի սկզբանե քաղաքն անվանվել է Մյունդեն (), ինչը նշանակել է «միախառնում»։ Այն հաճախ շփոթել են Մինդեն քաղաքի հետ, որը ևս գտնվում է Վեզեր գետի մոտ։ Երկու քաղաքները տարբերակելու համար հստակեցրել են․ Հաննովերշ Մյունդենը () գտնվում է Հաննովերի տարածաշրջանում՝ ի տարբերություն Պրեյսիշ Մինդենի (), որը գտնվում է Պրուսիայում կամ՝ Մինդենի (), որը գտնվում է Վեստֆալիայում։

Հաննովերշ Մյունդենի ամբողջական անվանումը չի տեղավորվել երկաթուղու տոմսի վրա, մյուս կողմից էլ արտասանությամբ նման էր Հաննովեր Շմյունդենին։ Ուստի շրջանառության մեջ մտավ և հաստատվեց կրճատ՝ Մյունդեն անվանումը։

## Բնակչություն

## Պատկերասրահ

Պատկեր:Hann muenden germany lower saxony downtown.jpg|Քաղաքի կենտրոնի տեսքը
Պատկեր:Hann._Münden,_Welfenschloss_und_Werrabrücke.jpg|Միջնադարյան կամուրջ և Վելֆերի դղյակը
Պատկեր:Weser Hann.Münden.jpg|Վերրա և Ֆուլդա գետերի միախառնման հատվածը


## Ծանոթագրություններ

## Արտաքին հղումներ
* Պատոնական կայքէջ

Կատեգորիա:Բնակավայրեր այբբենական կարգով
Կատեգորիա:Գերմանիայի քաղաքներ
Կատեգորիա:Քաղաքներ
Վիկտոր-Ֆրանսուա դը Բրոլի

**Վիկտոր-Ֆրանսուա, դը Բրոլի 2-րդ դուքս** (; ), ֆրանսիացի մարշալ (1759 թիվ), ռուս գեներալ-ֆելդմարշալ (1797)։

## Կենսագրություն
Վիկտոր Ֆրանսուա դը Բրոլին ծնվել է մարշալ Ֆրանսուա-Մարի դը Բրոլիի ընտանիքում։

Նա իր ռազմական կարիերան սկսել է 1734 թվականին Պարմայի և Գվաստալլայի ճակատամարտերում։

1741 թվականին նա աչքի է ընկել Պրահայի վրա անակնկալ հարձակման ժամանակ։

Այնուհետև կռվել է Ֆլանդրիայում և 1748 թվականին նշանակվել գեներալ-ինտենդանտ։

## Զինվորական կարիերա
Վիկտոր Ֆրանսուա դը Բրոլին 1757 թվականին Յոթնամյա պատերազմի ընթացքում Լուի դը Էստրեի հրամանատարությամբ մասնակցել է Գաստենբեկի ճակատամարտին, արքայազն Սուբիզի հրամանատարությամբ՝ Ռոսբախի ճակատամարտին, իսկ 1759 թվականի ապրիլի 13-ին որպես գլխավոր հրամանատար՝ Բերգենի ճակատամարտին։ Այստեղ ունեցած հաղթանակի համար, դը Բրոլին կայսրի կողմից արժանացել է Սրբազան Հռոմեական կայսրության իշխանի կոչման։

1759 թվականի հուլիսի 9-ին գրոհով գրավել է Մյունդեն քաղաքը։

1759 թվականի հոկտեմբերին նա դարձել է Ֆրանսիայի մարշալ։

1761 թվականին արքայազն Սուբիզի հետ նա պարտություն կրեց Ֆելինգհաուզենի ճակատամարտում, ինչի համար նրանք սկսեցին մեղադրել միմյանց։ Նրա և Պոմպադուրի կողմից հովանավորվող Սուբիզի միջև տեղի ունեցած տարաձայնությունները պատճառ դարձան, որ նա հետ կանչվի և հեռացվի արքունիքից։

1789 թվականին Լյուդովիկոս XVI-ը դը Բրոլին նշանակել է ռազմական նախարար։ Նա ղեկավարում էր այն զորքերը, որոնք պետք է վերահսկեին Փարիզը։ Երբ հնազանդվելուց հրաժարվելը փչացրեց նրա բոլոր ծրագրերը, նա արտագաղթեց արտասահման։

1792 թվականին Առաջին կոալիցիայի պատերազմի ժամանակ դը Բրոլին ղեկավարել է գաղթականների ջոկատը և 1794 թվականին ստեղծել է ջոկատ, որի հետ անցել է անգլիական ծառայության։ Երբ 1796 թվականին ջոկատը լուծարվել է, նա ծառայության է անցել Ռուսաստանում։ 1797 թվականի հոկտեմբերի 26-ին Պողոս 1-ի կողմից նա վերանվանվել է ռուսական բանակի ֆելդմարշալ։ 1799 թվականին դը Բրոլին սեփական դիմումի համաձայն ազատվել է ծառայությունից։ Ամբողջովին թողել է հասարակական գործունեությունը, մահացել է Մյունսթերում։

## Ծանոթագրություններ

## Արտաքին հղումներ
* Биография маршала Франции, герцога де Брольи (1718—1804)
* Биографии российских генералиссимусов и генерал-фельдмаршалов|1—2||часть=37-й Генералъ-Фельдмаршалъ дюкъ БРОЛЬО

Կատեգորիա:Ֆրանսիացի մարշալներ
Կատեգորիա:Ֆրանսիայի նախարարներ
Կատեգորիա:Ֆրանսիացի քաղաքական գործիչներ
Կատեգորիա:Ֆրանսիացի ռազմական գործիչներ
Կատեգորիա:Ֆրանսիացի գեներալներ
Ֆինալիսիմա 2022

**Ֆինալիսիմա 2022,** ֆուտբոլային հանդիպում, որը կայացել է 2022 թվականի հունիսին, եղել է պատմության մեջ Ֆինալիսիմայի առաջին խաղարկումը և Արտեմիո Ֆրանկիի գավաթի երրորդ խաղարկումը, որի ընթացքում միմյանց դեմ մրցել են Եվրո 2020-ի (Իտալիա) և Ֆուտբոլի Ամերիկայի գավաթ 2021-ի (Արգենտինա) հաղթողները։ Հանդիպումն անցկացվել է Լոնդոնում՝ «Ուեմբլի» մարզադաշտում։

## Անցկացման վայր
2021 թվականի դեկտեմբերի 15-ին ՈՒԵՖԱ-ն և ԿՈՆՄԵԲՈԼ-ը կնքեցին փոխհամաձայնության թարմացված հուշագիր, որը նախատեսված է մինչև 2028 թվականը, և որը իր մեջ ներառում է կոնկրետ ուղղվածություն՝ Լոնդոնում համատեղ գրասենյակի բացում և հնարավոր տարբեր միջոցառումների կազմակերպում։

Հաստատվել է, որ Եվրո 2020-ի և Ֆուտբոլի Ամերիկայի գավաթ 2021-ի հաղթողների խաղը կկայանա Լոնդոնում՝ 2022 թվականի հունիսի 1-ին։ 2022 թվականի մարտի 22-ին ՈՒԵՖԱ-ն հայտարարել է, որ հանդիպումը կկայանա Ուեմբլի մարզադաշտում։

## Ծանոթագրություններ

Կատեգորիա:ՈՒԵՖԱ մրցություններ
Կատեգորիա:Ֆուտբոլ
Կատեգորիա:Ֆուտբոլ ըստ տարեթվի
Ձյան համաշխարհային օր

**Ձյան համաշխարհային օր** (), միջազգային տոն, ձմեռային սպորտաձևերի օրը։ Ամեն տարի նշվում է հունվարի նախավերջին կիրակի օրը՝ սկսած 2012 թվականից։

## Տոնի պատմություն
Տոնի անցկացման նախաձեռնողը և հիմնադիրը Դահուկային սպորտի միջազգային ֆեդերացիան է (FIS)։

Կազմակերպիչների մտահղացման համաձայն՝ Ձյան համաշխարհային օրը պետք է ծառայեր ձմեռային սպորտաձևերի և ակտիվ ու առողջ ապրելակերպի հանրայնացմանը։

Անցկացվում է «Վայելել, ծանոթանալ և փորձարկել» նշանաբանով։

## Ժամանակագրություն

2012 թվականին՝ տոնի առաջին տարում, այն անցակցվել է աշխարհի ավելի քան 20 երկրներում, այդ թվում՝ ԱՄՆ-ում, Կանադայում, Ավստրալիայու, Շվեյցարիայում, Ֆինլանդիայում, Գերմանիայում, Մեծ Բրիտանիայում, Նորվեգիայում, Լեհաստանում, Թուրքիայում, Ղազախստանում, Ուկրաինայում և այլուր։

2020 թվականին Ձյան համաշխարհային օրը նշվել է 45 երկում։

## Ծանոթագրություններ

## Արտաքին հղումներ
* Ձյան համաշխարհային օրը FIS-ի կայքում 
* Ձյան համաշխարհային օրը Ռուսաստանում (2015) 

Կատեգորիա:Հունվարի տոներ
Կատեգորիա:Ձյուն
Կատեգորիա:Միջազգային օրեր
Կատեգորիա:Ոչ պաշտոնական տոներ
Էնսիելի

**Էնսիելի** (), հովիտը Կենտրոնական Յակուտիայի հարթավայրում՝ Լենա գետի ձախ ափին։ Հովիտներից մեկը գտնվում է Սախա-Յակուտիայի Հանրապետության կենտրոնական մասում, Տույմաադա և Էրկեենի հովիտների հարևանությամբ։

## Պատմություն
Էնսիելին գտնվում է Տույմաադայի հյուսիսում։ Նամսկի ուլուս (շրջան) ադմինիստրատիվ շրջանի միավոր է, կարևոր գյուղատնտեսական կենտրոն։

Թվարկված երեք հովիտներից Էնսիելին ամենամեծն է իր մակերեսով և երկարությամբ։

Ըստ ավանդության՝ Էնսիելին Օմագա Բայայի հետնորդների՝ Նամսկի ուլուսի բնօրրանն է։

Կարծիք կա, որ նամսկիուլուսցիների նախնիները կրել են Էնսիելի տոհմական անունը, որն առաջացել է Օմագա Բայա ցեղի նախամայր Ենգասալի անունից։

Ռուս ժողովրդագրագետ Պեկարսկին գրել է․ «Էնսիի նշանակել է ալեբախություն, ջրի ճողփյուն։ Լենա գետի ալիքները ճողփյունով բախվել են հովտի ափերին, այստեղից էլ առաջացել է հովտի անվանումը՝ Էնսիելի»։

## Տես նաև
* Տույմաադա

## Ծանոթագրություններ

## Արտաքին հղումներ
* Долина Энсиэли в Викимапии

Կատեգորիա:Աշխարհագրություն
Կատեգորիա:Հովիտներ այբբենական կարգով
Վախթանգ Վարազմանյան

**Վախթանգ Վարազմանյան** (նաև՝ **Վախթանգ Միհրանյան**, ), հայ իշխան Աղվանքի իշխանությունում, Վարազման Միհրանյանի որդին, Գարդմանքի իշխան Վարազ-Տրդատ Միհրանյանի եղբայրը, Վարազո Միհրանյանի հայրը, Միհրանյանների իշխանական տոհմից։

## Կենսագրություն

### Տոհմաբանություն
Ստորև ներկայացված է Վախթանգ Վարազմանյանի տոհմաբանությունը․

## Ծանոթագրություններ

Կատեգորիա:Միհրանյաններ
Կատեգորիա:Հայ իշխաններ
Կատեգորիա:Աղվանքի իշխաններ
Կատեգորիա:Գարդմանի իշխաններ
Ջոդի Բենսոն

**Ջոդի Մարի Բենսոն** (, ), ամերիկացի երգչուհի և դերասան, հայտնի է Դիսնեյի «Ջրահարսը» մուլտֆիլմի և դրա շարունակություններում փոքրիկ ջրահարս Արիելի դերով։ Բենսոնը նաև հնչունավորել է 1999 թվականի «Խաղալիքների պատմություն 2» ֆիլմի Բարբիի կերպարը, որը արժանացել է «Ոսկե Գլուբուս»-ի, նրա շարունակությունը՝ «Խաղալիքների պատմություն։ Մեծ փախուստ»-ը, որը արժանացել է Օսկար մրցանակի, «Հավայան արձակուրդներ» մուլտֆիլմները։ Իր ավանդի համար 2011 թվականին Բենսոնը ճանաչվել է Դիսնեյի լեգենդ։

## Կենսագրություն
Բենսոնը ծնվել է և մեծացել է կաթոլիկ միջավայրում, ավարտել է Բոյլանի Կենտրոնական կաթոլիկ միջնակարգ դպրոցը Ռոքֆորդում (Իլինոյս) և Միլիկինի համալսարանը Դեկեյթերում (Իլինոյս)։

1993 թվականին նա առջնաելույթ է ունեցել Քենի Օրտեգայի «Մերլին․ ամերիկյան առակ» մյուզիքլում։ Ապա 1996 թվականին Բրոդվեյի «Ժպիտ» մյուզիքլում խաղացել է գլխավոր դեր։ 1987 թվականին «Ժպիտ»-ի հեղինակը Հովարդ Էշմանը սկսել է աշխատել «Ջրահարսը» անիմացիոն ֆիլմի վրա։ Նա առաջարկել է Բենսոնին հնչյունավորել գլխավոր հերոսուհուն՝ Արիելին, և երգել «Part of Your World» երգը։ Բենսոնը համաձայնվել է և գերազանց կատարել է աշխատանքը։ 1989 թվականին խաղացել է Բրոդվեյի «Բարի գալուստ ակումբ» մյուզիքլում Սեմյուել Է․ Ռայթի հետ, որը «Ջրահարս»-ում հնչյունավորել է Սեբաստյանին։

1992 թվականին Բենսոնը արժանացել է Թոնի մրցանակի «*Crazy for You*.» մյուզիքլում Փոլի Բեյքեր դերի համար։ Բենսոնը 2010 թվականի մայիսին Նեշվիլ սինֆոնիկ երգչախմբում խաղացել է նաև թագուհու դեր Ռոջերսի և Համերշտեյնի «Մոխրոտիկներ»-ի համերգային տարբերակում։ 2012 թվականի ապրիլի 27-ին նա ելույթ է ունեցել  *SYTA 2012* համաժողովում՝ կատարելով իր ֆիրմային «Part of Your World» երգը։

Բենսոնը հնչյունավորել է այնպիսի մուլտսերիալներ, ինչպիսիք են «Լազլո ճամբար», «Ջրահարսը», «Ապագայի բեթմենը», «Բիլիի և Մենդիի սարսափելի արկածները», «Թորնբերի վայրի ընտանիքը», «Բարբի», «Հերկուլես՝ ինչպես դառնալ հերոս», «Արքայադուստր Սոֆյա»։

2016 թվականի հունիսի 6-ին նա Հոլիվուդ բոուլում «*The Little Mermaid»* համերգում կատարել է Արիելի դերը։ Նա նաև հայտնվել է 2019 թվականի «*The Little Mermaid Live!» մյուզիքլում*։

## Անձնական կյանք
Նա կրոնական դարձի է եկել՝ հանդիպելով դերասան և երգիչ Ռեյ Բենսոնի հետ։ Նրանք ամուսնացել են 1984 թվականին։ Նրանք ունեն 2 երեխա Մակքինլին և Դելանին։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մանկավարժներ
Կատեգորիա:Ամերիկացի սոպրանոներ
Կատեգորիա:Աուդիոգիրք կարդացողներ
Կատեգորիա:Թատրոնի ամերիկացի դերասանուհիներ
Սաբրինա (այլ կիրառումներ)

**Սաբրինա** անվանում կարող է վերաբերվել

* Սաբրինա - կանացի անուն։

; Անձինք
* Սաբրինա Սալեռնո - իտալացի երգչուհի, ֆոտոմոդել, դերասանուհի և հեռուստահաղորդավարուհի
* Սաբրինա (հույն երգչուհի) - (իսկական անուն ազգանունը՝ Ալեքսանդրա Ցերկանու; ծն. 1969),- հույն երգչուհի
* Սաբրինա (պորտուգալացի երգչուհի) - (իսկական անուն ազգանունը՝ Թերեզա Վիլլա-Լոբոշ; ծն. 1983), պորտուգալացի երգչուհի, «Եվրատեսիլ-2007»ի մասնակից
* Սաբրինա (ֆիլիպինցի երգչուհի) - (ծն. 1989), ֆիլիպինցի երգչուհի
* Սաբրինա (դերասանուհի) - անգլիացի դերասանուհի (19.05.1936 – 24.11.2016)

; Ֆիլմեր
* «Սաբրինա (ֆիլմ, 1954)» - 1954 թ. նկարահանված ամերիկյան ֆիլմ, ռեժիսոր Բիլլի Ուայլդեր
* «Սաբրինա (ֆիլմ, 1995)» - 1995 թ. նկարահանված ամերիկյան ֆիլմ, ռեժիսոր Սիդնի Փոլաք

; Տեղանուններ
* Սաբրինա (Անտարկտիդա) - կղզի Անտարկտիդայում
* Սաբրինա (ծովափ) - ծովափ Անտարկտիդայում
* Սաբրինա (Ազորյան կղզիներ) - կղզի Ազորյան կղզիներում
* Սաբրինա (գետ) - փոքր գետ Մեծ Բրիտանիայում
Ծանրամարտի Եվրոպայի առաջնություն 2022

**[[Եվրոպայի ծանրամարտի առաջնություն|Ծանրամարտի Եվրոպայի առաջնություն]] 2022**, անցկացվել է 2022 թվականի մայիսի 28-ից հունիսի 5-ը Ալբանիայի մայրաքաղաք Տիրանայում։ Նախապես ծրագրված էր, որ առաջնությունը պիտի անցկացվի Բուլղարիայի մայրաքաղաք Սոֆիայում։

## Մեդալակիրներ
### Տղամարդիկ

### Կանայք

## Թիմային ցուցանիշ

### Տղամարդիկ

### Կանայք

## Մեդալային հաշվարկ
Հաշվարկված են **Մեծ** (երկամարտի արդյունք) մեդալները

Հաշվարկված են **Մեծ** (երկամարտի արդյունք) և **Փոքր** (Պոկում և հրում) մեդալները

## Մասնակից երկրներ
302 մարզիկներ 39 երկրներից.

### Ամենաշատ մասնակիցներ

## Արդյունքները ըստ քաշային կարգերի (տղամարդիկ)
### 55 կգ

### 61 կգ

### 67 կգ

### 73 կգ

### 81 կգ

### 89 կգ

### 96 կգ

### 102 կգ

### 109 կգ

### +109 կգ

## Արդյունքները ըստ քաշային կարգերի (կանայք)
### 45 կգ

### 49 կգ

### 55 կգ

### 59 կգ

### 64 կգ

### 71 կգ

### 76 կգ

### 81 կգ

### 87 կգ

### +87 կգ

## Ծանոթագրություններ

## Արտաքին հղումներ
*Ծանրամարտի Եվրոպայի Ֆեդերացիա
*Արդյունքներ
*Արդյունքներ

Կատեգորիա:2022 ծանրամարտում
Կատեգորիա:Ծանրամարտի Եվրոպայի առաջնություններ